open-index/open-wikipedia-markdown huggingface dataset:
انعام الحق

**انعام الحق** (پیدائش 14نومبر 1979ء) ایک بھارتی اداکار اور اسکرین مصنف ہے۔ جو ائیر لفٹ اور فلمستان جیسی فلموں میں نمودار ہوا۔ وہ مشہور ٹی وی شو کامیڈی سرکس اور ایک مشہور فلم بڈھا ہو گا تیرا باپ بھی لکھ چکا ہے۔
انعام الحق سہارن پور، (اتر پردیش بھارت) میں پیدا ہوا۔ وہ پہلی بار اسٹیج پر بارہ سال کی عمر میں نمودار ہوا۔ بعد میں اس نے بھارتی عوام کے تھیٹر ایسو سی ایشن (آئی پی اے) سہارن پور میں شمولیت اختیار کی اور اس کی قیادت میں کئی ڈراموں میں کام کیا۔ 2003ء میں اس نے اداکاری میں مہارت کے ساتھ نیشنلاسکول آف ڈراما (این ایس ڈی) نئی دہلی سے گریجویشن کی۔
ممبئی میں اس نے مشہور بالی وڈ ڈائریکٹر پنکج پاراشر کی ہدایت پر کرمچند سیزن 2 لکھنے سے اپنا کیرئیر شروع کیا۔ اسکرپٹ مصنف کے طور پر کام کرنے کے بعد اس نے تخلیقی مشاورت کے طور پر کامیڈی سرکس ڈھائی سال تک لکھا۔ پھر وہ فلم انڈسٹری کی طرف چلا گیا اور 2011ء میں اس نے بڈھا ہو گا تیرا باپ کے ڈائیلاگ لکھے۔
اداکار کے طور ہر اس نے 2008ء میں اپنا پہلا فلمی وقفہ فراق کے ساتھ لیا۔
سال 2012ء میں اس نے نتن ککر کی نیشنل ایوارڈ یافتہ فلم٬ "فلمستان " میں اس نے پہلا بڑا کردار ادا کیا جو پاکستان کے قومی آفتاب پر مشتمل تھا۔ اسے سال 2014ء کے اختتام پر مڈ ڈے کی طرف سے ٹاپ کے دس بہترین اداکاروں کی فہرست میں نامزد کیا گیا۔ انعام الحق نے اکشے کمار کے ساتھ ائیر لفٹ میں بھی اداکاری کی۔
اس نے ایک عراقی میجر زید بن خلیف کا اہم کردار ادا کیا۔ ائیر لفٹ میں اس کی اداکاری کو بہت سراہا گیا۔ 22 جنوری 2016ء کو اس فلم کو ریلیز کرنے کا اعلان کیا گیا۔ اکشے کمار کے ساتھ اس کی دوسری فلم "جولی ایل ایل بی 2 " 2017ء میں جلد ہی ریلیز کی جائے گی۔
انعام الحق جلد ہی بالی وڈ کی نئی آنے والی فلم نقاش میں بھی نظر آئے گا جس میں وہ زیغم امام کی ہدایتکاری میں ایک مرکزی کردار ادا کر رہا ہے۔

## حوالہ جات

## بیرونی روابط
* 
* 

زمرہ:1979ء کی پیدائشیں
زمرہ:بقید حیات شخصیات
زمرہ:بھارتی مسلم شخصیات
زمرہ:ہندی سنیما کے مرد اداکار
زمرہ:بھارتی مرد فلمی اداکار
زمرہ:نیشنل اسکول آف ڈراما کے فضلا
زمرہ:سہارنپور کی شخصیات
زمرہ:ویکی ڈیٹا سے مختلف مختصر وضاحت
زمرہ:ہندی ٹی وی کے مرد اداکار
عمران ہاشمی

**سید عمران انور ہاشمی** (پیدائش 24 ماچ 1979ء) ایک بھارتی فلمی اداکار ہے جو اپنے شعبے میں نہایت کامیاب نوجوان کے طور پر ابھرا۔ ہاشمی نے فلم فیئر ایوارڈ کی تین نامزدگیاں وصول کی ہیں اور سب سے زیادہ معاوضہ لینے والے اداکار کے طور پر اپنا تشخص قائم کیا ہوا ہے اور بہت زیادہ مقبولیت کا حامل اداکار ہے۔
عمران ہاشمی بھٹ گھرانے میں پیدا ہوا اور ممبئی میں پلا بڑھا۔ ممبئی یونیورسٹی سے گریجویشن کے بعد اس نے اسسٹنٹ ڈائریکٹر کے طور پر 2002ء کی ہارر فلم راز میں کام کیا اور یہ بطور اداکار کیرئیر شروع کرنے سے پہلے تھا۔ اسی سال اس نے مرکزی کردار کے ساتھ تھرلر فلم فٹ پاتھ میں کردار ادا کیا جو ایک درمیانہ درجہ کی کامیاب فلم تھی۔ ہاشمی نے 2004ء میں خود کو ایک مرکزی کردار ادا کرنے والے اداکار کے طور پر منوایا جن میں مرڈر(2004ء)،"زہر " اور "عاشق بنایا آپ نے" (2005ء) اور 2006ء میں "گینگسٹر" جیسی فلمیں شامل ہیں۔ تاہم اس نے اپنے آپ کو ایک ہی طرح کے کردار تک محدود رکھا جس کے باعث اس کی 2007ء میں آوارہ پن فلم بری طرح ناکام ہوئی۔

عمران ہاشمی 24 مارچ 1979ء میں ممبئی مہاراشٹر بھارت میں پیدا ہوا۔ اس کا باپ انور ہاشمی ایک تاجر تھا اور اس کی والدہ مہراہ ہاشمی ایک گھریلو خاتون تھی۔ اس کے دادا شوکت ہاشمی پاکستان ہجرت کر گئے تھے جبکہ اس کی دادی مہر بانو محمد علی (جو اپنے فلمی نام پورنیما سے مشہور تھی) ایک فلمی اداکارہ تھی جو ہندوستان ہی رہ گئی۔ مہربانو نے بعد میں ڈائریکٹر بھجن داس ورما سے شادی کر لی اور شیریں محمد علی کی بہن تھی۔ اس کے دو بیٹے مہیش بھٹ اور مکیش بھٹ تھے جو عمران ہاشمی کے چچا ہیں۔ عمران ہاشمی کا کزن ڈائریکٹر موہت سوری ہے جس کے ساتھ اس نے کئی فلموں میں کام کیا۔ اس کی کزن اداکارہ پوجا بھٹ اور عالیہ بھٹ ہیں۔ عمران نے جمنا بائی نسی اسکول سے تعلیم حاصل کی۔ اس نے سیدھنم کالج میں بھی پڑھائی کی اور ممبئی یونیورسٹی سے ڈگری آف بیچلر حاصل کی۔

## شہرت
عمران ہاشمی بطور ایک اداکار بہت مشہور ہے۔ اس کی اداکاری میں حقیقت پسندی بھی ہے اور بدلتے وقت اور حالات کی آئینہ داری بھی ہے۔ وہ غیر روایتی اور بے باک رول ادا کرنے کا قائل ہے۔ اس لیے شادی شدہ عورت سے عشق اور شادی شدہ ہونے باوجود کسی شوہر کا معاشقہ اس کی فلموں کے موضوعات میں سے کچھ موضوع رہے ہیں۔ انسانی قربت سے جڑے کئی منظر اس کی فلموں کا لازمًا حصہ رہ چکے ہیں۔ ایک انٹرویو میں اس نے بتایا کہ ایک شادی شدہ عورت کے عاشق کا کردار نبھانا اس کے لیے مشکل نہیں تھا کیونکہ حقیقی زندگی میں خود اس کا ایک شادی شدہ عورت سے معاشقہ رہ چکا ہے۔ عمران کی فلمیں بوسے بازی کے لیے بھی مشہور ہے۔ خود عمران کو کئی بار serial kisser یا سلسلہ وار بوسے باز بھی کہا جا چکا ہے۔

## حوالہ جات

## بیرونی روابط

* 

زمرہ:اردو سنیما میں مرد اداکار
زمرہ:اکیسویں صدی کے بھارتی مرد اداکار
زمرہ:اکیسویں صدی کے مسلمان
زمرہ:بھارتی شخصیات
زمرہ:بھارتی مرد فلمی اداکار
زمرہ:بھارتی مسلم شخصیات
زمرہ:بھٹ خاندان
زمرہ:بقید حیات شخصیات
زمرہ:پاکستانی نسب کی بھارتی شخصیات
زمرہ:حفاظ قرآن
زمرہ:فلمی اداکار
زمرہ:ممبئی کے مرد اداکار
زمرہ:ممبئی یونیورسٹی کے فضلا
زمرہ:ویکی ڈیٹا سے مختلف مختصر وضاحت
زمرہ:ہندی سنیما کے مرد اداکار
زمرہ:1979ء کی پیدائشیں
محی الدین مظفر جنگ ہدایت

**محی الدین مظفر جنگ ہدایت** ( وفات 13 فروری 1751) 1950 تک حیدرآباد کے حکمران تھے۔ اور 1951 میں ان کی وفات ہوئی۔ ان کا سرکاری نام نواب ہدایت محی الدین سعد اللہ خان بہادر ،مظفر جنگ اور دکن کے نواب صوبے دار تھا۔ انھیں بھی اپنے پیشوا اور حریف ناصر جنگ کی طرح زبردست لقب دیا گیا۔
وہ مظفر جنگ کے طور پر بہت مشہور ہوا۔
وہ نواب طالب محی الدین متوسل خان بہادر کے طور پر پیدا ہوا اور نائب صوبے دار بیجا پور تھا اس کی بیوی خیر النساء بیگم تھی جو نظام الملک کی بیٹی تھی۔ مظفر جنگ کا ایک ہی بیٹا تھا جس کا نام سعد الدین بہادر تھا ،جو فروری 1751 میں اپنے والد کی وفات پر بہت چھوٹا تھا اور 1751 میں بیجا پور کا صوبے دار بنا لیکن بعد میں اس کی چیچک سے موت ہوئی۔
ابتدا میں وہ 3000 زٹ اور 2000 سوار کے شاہی منصب پر مقرر ہوا۔اور بعد میں 4000 زاٹ پر اس کی ترقی ہوئی اور اس کے ساتھ اسے بیجا پور کا گورنر بھی مقرر کیا گیا۔ وہ اپنے والد کی وفات کے بعد بیجاپور کا صوبے دار تھا ۔ جب اس کا دادا نظام الملک 1748 میں مرا تو اس کے چچا ناصر جنگ نے حکومت کے تخت کا دعوی کر دیا۔ اس کے نتیجے میں بھارت کی اندرونی سیاست میں پہلی بڑی برطانوی مداخلت ہوئی۔ اس نے اپنے کارنیٹک الے چندا صاحب کو اپنے ساتھ ملا لیا اور فرانسیسیوں کے ساتھ مل گیا۔ جب کہ ناصر علی خان نے اپنے حلیف محمد علی خان ولجاہ کے ساتھ مل کر برطانویوں سے ہاتھ ملا لیا۔ یہی سنجیدہ صورت حال آگے چل کر کرناٹک اور دکن کی دوسری جنگ کا باعث بنی۔ 1750 میں ویلینور کی جنگ میں دوران میں جنگ کا قیدی بنا۔ لیکن ناصر خان کی ہلاکت کے بعد وہ رہا ہو گیا اور اس نے حیدرآباد کا تخت 16 دسمبر 1950 میں حاصل کر لیا۔ اس نے اپنے حلیفوں اور فرانسیسیوں کو زمینیں اور خطے عطا کیے لیکن افغان حلیفوں نے انھیں ٹھکرا دیا اس کے نتیجے میں ہونے والے تنازعات کی وجہ سے ریاچٹی تالوکا ،کڑپہ ڈسٹرکٹ میں درہ لکڑڈیپلی جنگ ہوئی۔ بعد میں فرانسیسی کمانڈر نے صلابت جنگ کو نیا نظام بنا دیا۔
## حوالہ جات

زمرہ:مغل اشرافیہ
زمرہ:1751ء کی وفیات
زمرہ:بھارتی مسلم شخصیات
زمرہ:نظام حیدر آباد
زمرہ:فرانسیسی ہند
زمرہ:مغلیہ سلطنت
زمرہ:سال پیدائش نامعلوم
زمرہ:اٹھارہویں صدی کے ہندوستانی مسلمان
زمرہ:اٹھارہویں صدی کی مغلیہ سلطنت کی شخصیات
محمد بختیار خلجی

**اختیار الدین محمد بختیار خلجی** جو ملک غازی اختیار اول، دین محمد بختیار خلجی کے نام سے جانا جاتا تھا جو عام طور پر بختیار خلجی ( وفات 1206) بھی کہلاتا تھا۔ قطب الدین ابیک کی فوج میں جنرل بھی تھا۔

## ابتدائی زندگی
بختیار ، خلجی قبیلہ کا فرد تھا۔ ایک ترک قبیلہ جو عرصہ دراز سے جنوبی افغانستان میں آباد تھا۔  وہ عسکری قیادت کا سربراہ تھا جس نے مشرقی بھارت کو حملہ کر کے بارہویں صدی کے اختتام اور تیرہویں صدی کے آغاز میں فتح کیا۔
خلجی ، موجودہ جنوبی افغانستان کے شہر گرمسر سے آئے تھے۔ ایک روایت یہ ہے کہ 18 گھوڑوں کے سربراہ کی بنگال پر حملہ کی پیش گوئی کی گئی تھی۔ وہ ایک عام پیدائش تھا جس کے لمبے بازو اپنے گھٹنوں کے گرد لپٹے ہوئے تھے۔ ایک مختصر جسمانی قد اور ایک ناقابل یقین غلبہ نظر آتا تھا۔ وہ سب سے پہلے دیوان آرد کے طور پر گور میں مقرر ہوا اس کے بعد اس کی رسائی بھارت تک تقریباً 1193 میں ہوئی۔ اور اس نے قطب ال دین کی فوج میں شمولیت اختیار کرنا چاہی مگر درجہ کی وجہ سے انکار ہوا۔ پھر وہ مزید مشرق کی طرف چلا گیا اور مکلیک ہزبر ال دین کے ماتحت نوکری حاصل کی۔ پھر شمالی بھارت میں بدھون میں ایک فوجی ٹکڑی کی کمانداری کی۔ مختصر عرصے کے بعد وہ اودھ واپس آیا جہاں ملک حسام ال دین نے اس کی قابلیت کو پہچان لیا۔ حسام نے اسے جنوب مشرقی کونے میں کچھ زمین عنایت کی جو آج جدید ضلع مرزا پور کا علاقہ ہے۔ خلجی نے اپنے اثر رسوخ کے تحت زبردستی کچھ مسلمانوں کو اپنی فوج میں بھرتی کر لیا اور آس پاس کے علاقوں پر حملے کر کے کامیابی حاصل کی اور اپنے قدم مضبوط کر لیے۔
ادب کا ایک خاص حوالہ یہ بھی بتاتا ہے کہ خلجی نے شہر نلندا کا تاریخی کالج وکرم شیلا کو جلا کر راکھ کروا دیا۔ اس نے 1203ء میں بہار بنگال پر حملہ کر کے اس کو بھی اجاڑ دیا۔ اس وقت خلجی کے کیریئر نے ایک نیا موڑ لیا۔ اس کوشش نے اسے دہلی دربار میں ایک تشویش بنا دیا۔

## حوالہ جات

## بیرونی روابط
* سر جدوناتھ سرکار، *History of Bengal, II* (Dhaka, 1948)
* History of the Muslims of Bengal – Volume 1A: Muslim Rule in Bengal (600-170/1203-1757)، by Muhammad Mohar Ali, امام محمد بن سعود اسلامی یونیورسٹی، Department of Culture and Publications.
* 
* 

زمرہ:خاندان مملوک (دہلی)
زمرہ:تاریخ بنگال
زمرہ:تاریخ بنگلہ دیش
زمرہ:قرون وسطی کی تاریخ ہندوستان
زمرہ:بنگال کے حکمران
زمرہ:1206ء کی وفیات
زمرہ:بارہویں صدی کے ہندوستانی بادشاہ
زمرہ:بھارتی مسلم شخصیات
زمرہ:سال پیدائش نامعلوم
زمرہ:ویکی ڈیٹا سے مختلف مختصر وضاحت
زمرہ:تیرہویں صدی کے مقتول حکمران
زمرہ:بانی فرماں روا
زمرہ:ایشیا میں بانی فرماں روا
افتخار احمد شریف

**افتخار احمد شریف** یا افتخار (22فروری 1920-40مارچ 1995) ایک بھارتی اداکار تھے ۔ جو بنیادی طور پر ہندی فلم گھر میں کام کرتا تھا۔ اور خاص طور پر پولیس افسر کے کردار کے لیے مشہور تھا۔

## کیریئر
افتخار جالندھر میں پیدا ہوا اور چار بھائیوں اور ایک بہن میں سب سے بڑا تھا۔ اس نے اپنی میٹرک کی تعلیم مکمل کرنے کے بعد لکھنؤ کالج آف آرٹ سے پینٹنگ میں ڈپلوما کیا۔افتخار کو گلوکاری کا جنون تھا۔ وہ بیس کی دہائی کے مشہور گلوکار کندن لال سہگل سے بہت متاثر تھا۔ بیس سال کی عمر میں اس نے کلکتہ میں موسیقار داس گپتا کی جانب سے منعقد ہونے والے آڈیشن میں شمولیت کی ۔ داس گپتا ایچ ایم وی کے طور پر کام کر رہا تھا۔ داس گپتا، افتخار کی شخصیت سے متاثر ہوا۔اس نے اس کا نام ایم پی پروڈکشنز کو ایک اداکار کے طور پر دیا۔1944ء میں اس کی سب سے پہلی فلم تکرار بنی جو بینر آف آرٹ فلم کلکتہ کے تحت بنی تھی ۔

افتخار کے بہت سے قریبی رشتہ دار اس کے والدین بہن بھائی سمیت سب لوگ تقسیم ہند کے بعد پاکستان منتقل ہو گئے تھے لیکن وہ بھارت میں رہنے کو ترجیح دیتا تھا لیکن فسادات نے اسے کلکتہ چھوڑنے پر مجبور کر دیا۔ اپنی بیوی اور بیٹیوں کے ساتھ وہ بمبئی منتقل ہو گیا۔ جہاں اس نے اپنے مرنے تک جدوجہد کی۔ افتخار کو کلکتہ میں اس وقت کے بہت بڑے اداکار اشوک کمار سے متعارف کروایا ۔ اس نے بمبئی آ کر اس سے رابطہ کیا اور 1950ء میں بمبئی ٹاکیز کی فلم مقدر میں اسے ایک کردار مل گیا۔ افتخار نے 400 سے زائد فلموں میں کردار ادا کیا یہ 1940ء کی دہائی سے لے کر 1990ء کی ابتدائی دہائی پر مشتمل ہے۔1940ء اور 1950ء کی دہائیوں میں وہ اپنے دور کا نوجوان ادکار تھا۔ اس کے ادا کیے گئے کرداروں میں والد، چچا، بڑے چچا، دادا، پولیس افسر، پولیس کمشنر ،عدالت کا جج اور ڈاکٹر شامل ہیں،اس نے فلم ساون بھادوں، کھیل کھیل میں، بندنی اور ایجنٹ ونود میں منفی کردار بھی ادا کیا۔

## ذاتی زندگی
افتخار نے کلکتہ ہی کی ایک یہودی عورت ہانا جوزف سے شادی کی ،جس نے اپنا نام ریحانہ یوسف نام بدلا اور 27 مئی 2013ء میں اس کی وفات ہوئی۔ ان کی دو بیٹیاں بھی ہوئی۔

## حوالہ جات

## بیرونی روابط
* 
* Iftekhar www.bollywoodbx.com.

زمرہ:1920ء کی پیدائشیں
زمرہ:1995ء کی وفیات
زمرہ:بیسویں صدی کے بھارتی مرد اداکار
زمرہ:بھارتی مرد فلمی اداکار
زمرہ:بھارتی مسلم شخصیات
زمرہ:ہندی سنیما کے مرد اداکار
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی شخصیات
زمرہ:فلمی اداکار
ذاکر حسین (موسیقار)

**ذاکر حسین** (  9مارچ 1951ء - 15 دسمبر 2024ء) ، ہندوستانی کلاسیقی موسیقی کا پروڈیوسر، فلم اداکار اور موسیقی میں طبلہ نواز تھے۔
حکومت بھارت کی طرف سے اسے 1988ء میں پدماشری ایوارڈ اور 2002ء میں پدما بھوشن ایوارڈ سے نوازا گیا۔ 1990ء میں اسے سنگیت ناٹک اکیڈمی کی طرف سے سنگیت ناٹک اکیڈمی ایوارڈ بھی ملا جو رقص، ڈراما اور موسیقی کی بھارتی قومی اکیڈیمی ہے۔ 1999ء میں وہ آرٹس قومی ورثہ فیلو شپ کے لیے ریاست ہائے متحدہ امریکا کے نیشنل ایوارڈ سے نوازا گیا جو روایتی فنکاروں اور موسیقاروں کو ملنے والا سب سے بڑا ایوارڈ ہے۔

## ابتدائی زندگی اور تعلیم
حسین ایک روایتی طبقہ میں پیدا ہوا۔ اس نے ماہم میں سینٹ مائیکل ہائی اسکول میں تعلیم حاصل کی اور سینٹ زائویر سے گریجویشن کی۔ حسین ایک عجیب وغریب صلاحیت رکھنے والا بچہ تھا۔ اس کے والد نے اسے تین سال کی عمر میں پکھواج سکھایا۔ ذاکر کا والد اللہ رکھا رویتی طبلہ بجانے والا تھا جو پنجاب باج کے طور پر مشہور تھا۔ شمالی ہندوستان طبلہ کی چھ مرکزی روایتوں میں سے ایک ہے جبکہ دیگر دلی، بینار، اجرارا، فرخ آباد اور لکھنؤ ہیں۔
وہ گیارہ سال کی عمر سے مختلف سفر کرتا رہا ہے۔ اس نے 1969ء میں ریاست ہائے متحدہ امریکا میں پی ایچ ڈی کے لیے سفر کیا۔ موسیقی میں ڈاکٹریٹ حاصل کرنے کے بعد اس نے بین الاقوامی سطح پر اپنے کیرئیر کو شروع کر دیا جس میں ایک سال کے اندر 150 کنسرٹ کی تاریخیں شامل ہیں۔

## ذاتی زندگی
ذاکر حسین نے انتونیہ منیکولا سے شادی کی جو ایک کتھک رقاصہ اور ٹیچر ہے اور اس کی مینیجر بھی ہے۔ ان کی دو بیٹیاں بھی ہیں انیسہ قریشی اور ازبیلا قریشی۔ انیسہ نے یو سی ایلسے گریجویشن کی اور فلم پروڈکشن اور ہدایتکاری کرنے کی کوشش کر رہی ہے۔ جبکہ ازبیلا مین ہٹن، امریکا میں رقص کی تعلیم حاصل کر رہی ہے۔ ذاکر حسین کو پریسٹن یونیورسٹی کی انسانیت کونسل کے ذریعے اولڈ ڈومینین فیلو کا نام دیا گیا جہاں اس نے 2005ء سے 2006ء کے سمسٹرز میں ںشعبہ موسیقی کا مکمل پروفیسر رہا۔ وہ اسٹیفورڈ یونیورسٹی کا پروفیسر بھی رہ چکا ہے۔ اب وہ امریکی ریاست سان فرانسسکو میں رہتا ہے۔
## حوالہ جات

## بیرونی روابط

* His website
* 

زمرہ:بھارتی ڈھولچی
زمرہ:بھارتی مرد فلمی اداکار
زمرہ:بھارتی مسلم شخصیات
زمرہ:بھارتی نوازندے
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:سینٹ زیوئرز کالج، ممبئی کے فضلا
زمرہ:طبلہ گھرانے
زمرہ:طبلہ نواز
زمرہ:علوم و فنون میں پدما بھوشن اعزاز وصول کردہ شخصیات
زمرہ:فنون میں پدم شری وصول کنندگان
زمرہ:فنون میں پدم وبھوشن وصول کنندگان
زمرہ:کامنز زمرہ جس کا ربط ویکی ڈیٹا پر ہے
زمرہ:گریمی ایوارڈ فاتحین
زمرہ:ممبئی کےموسیقار
زمرہ:ویکی ڈیٹا سے مطابقت رکھنے والی مختصر تفصیل
زمرہ:یونیورسٹی آف واشنگٹن کے فضلا
زمرہ:15 دسمبر کی وفیات
زمرہ:1951ء کی پیدائشیں
زمرہ:2024ء کی وفیات

زمرہ:بیسویں صدی کے ہندوستانی مسلمان
زمرہ:بیسویں صدی کے بھارتی مرد اداکار
زمرہ:اکیسویں صدی کے ہندوستانی مسلمان
زمرہ:اکیسویں صدی کے بھارتی مرد اداکار
زمرہ:بھارتی فلمی نغمہ ساز
زمرہ:بھارتی مرد فلمی نغمہ ساز
شفیع انعامدار

**شفیع انعامدار** (23اکتوبر 1945ء-13مارچ 1996ء) ایک بھارتی اداکار تھا۔ اس نے فلم ویجیتا کے ساتھ اپنا کیرئیر شروع کیا اور آردھ ستیا کے ساتھ جاری رکھا۔
اس نے بڑی تعداد میں ٹی وی سیریز میں بھی کام کیا جن میں" یہ ہے زندگی "بھی شامل ہے۔
شفیع نے اداکارہ بھکتی بریو سے شادی کی۔ 13 مارچ 1996ء میں وہ فوت ہوا۔ اس کی بیوی 12فروری 2001ء میں ایک سڑک حادثہ میں جان بحق ہوئی۔
شفیع کے سب سے زیادہ قابل ذکر فلم کرداروں میں انسپکٹر کا کردار "آج کی آواز" فلم میں، ولن کا کردار "عوام" (فلم) اور ہیرو کے دوست کا کردار" نذرانہ"، "انوکھا رشتہ " اور "امرت" شامل ہیں۔ اس کی دیگر کامیاب فلموں میں "سدا سہاگن"، "جرم" اور " لوّ 86" بھی شامل ہیں۔
شفیع انامدار نے اپنی ابتدائی تعلیم پنگری اور سینٹ جوزف ہائیاسکول عمر کھڈی (ڈونگری) ممبئی انڈیا سے حاصل کی۔
جہاں اس نے اپنا ایس ایس سی کا امتحان 1958ء میں پاس کیا۔
اس نے سال 1963ء میں کے سی کالج سے بی ایس سی بھی کی۔ وہ زیادہ تر عام آدمی کے کردار ادا کرتا رہا۔ اس نے متعدد ٹی وی شوز میں بھی کام کیا جن میں سب سے زیادہ شہرت حاصل کرنے والا ٹی وی شو " یہ ہے زندگی" میں کندن شاہ کا کردار ادا کیا اور یہ دور درشن سے آن ائیر ہونے والا شو تھا۔ اس شو نے اسے ہاؤس ہولڈ بنا دیا۔ یہ شو اتنا مقبول ہوا کہ اس کی فلمی زندگی پر بھی اس کا اثر پڑنے لگا۔ یہ جمعہ کی رات کو بہت دیر سے آن ائیر ہوتا تھا ۔ یہ اتنا مقبول ہوا کہ 61 ہفتوں تک اس کی قسطیں چلیں جب کہ عام طور پر یہ 25 ہفتوں سے زیادہ نہیں ہوتی تھیں ۔
ٹی وی پر اس کی آخری پرفارمنس 'تیری بھی چپ میری بھی چپ' میں کی۔ اس نے ہندی فلم یشونت میں ایک وکیل کا کردار بھی ادا کیا جو اس کے مرنے کے بعد ریلیز ہوئی۔ رمیش سپی کی فلم ساگر میں بھی اس نے اداکاری کی۔ انامدار نے ایک فلم ہم دونوں بھی بنائی جس میں اداکار نانا پاٹیکر، رشی کپور اور پوجا بھٹ شامل ہیں۔ فلم ایک زبردست ہٹ تھی اور اس کو ایک اچھا ہدایتکار بھی سمجھا جاتا تھا۔

## حوالہ جات

## بیرونی روابط
* 
* Shafi Inamdar at IndiaFM

زمرہ:بھارتی مرد اسٹیج اداکار
زمرہ:بھارتی مرد ٹیلی ویژن اداکار
زمرہ:بھارتی مرد فلمی اداکار
زمرہ:بھارتی مسلم شخصیات
زمرہ:بیسویں صدی کے بھارتی مرد اداکار
زمرہ:گجراتی تھیٹر
زمرہ:ممبئی کے مرد اداکار
زمرہ:ممبئی میں وفات پانے والی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندی سنیما کے مرد اداکار
زمرہ:1945ء کی پیدائشیں
زمرہ:1996ء کی وفیات

زمرہ:1946ء کی پیدائشیں
اسلام خان پنجم

**اسلام خان پنجم** (وفات 21 صفر 1147 ہجری بمطابق 1734 عیسوی) مغل دور کے ایک اہم امیر اور معزز آدمی تھے۔ بہادر شاہ اول نے انھیں اسلام خان اور برخوردار خان کا لقب کیا۔ بہادر شاہ اول، جہاندار شاہ ، فرخ سیر ، رفیع الدرجات ، شاہ جہاں دوم اور محمد شاہ کے دور میں اہم مناصب پر متعین رہے۔
برخوردار خان دوم آکا میاں کھیسہ، برخوردار خان اول کے بیٹے اور اسلام خان کے پوتے تھے۔ برخوردار دوم پنج ہزاری منصب دار تھے اور شاہ عالم نے انھیں اسلام خان کا لقب اور داروغہ خاص (دیوان خاص کے سپریڈینٹ) کا منصب عطا کیا۔
اور اس کے ساتھ خلعت فاخرہ اور خلعت بارانی سے بھی نوازا۔ وہ دربار سے ریٹائرمنٹ سے پہلے " میر آتش" ( نشانہ بازی کے استاد) بہادر شاہ اول کی طرف سے کہلائے گئے۔ اس کی بحالی 5,000 (3000 گھوڑے) سے ہوئی اور میر تزک اول (سہہ ماہی جنرل) کے طور پر تعینات ہوئے۔
یہ اسلام خان (1144ہجری-1732) پہلے برخوردار خان پھر اسلام خان صفی خان (1105ھ بمطابق 4-1693 عیسوی) عبد السلام کا دوسرا بیٹا تھا۔
اسلام خان نے سید برادران کے ساتھ بہت سے بڑے تنازعات کے بحران کے دوران میٱ تصفیہ مذاکرات میں اہم کردار ادا کیا۔
برخوردار خان کا گھرانا سلیم چشتی سے نسبت رکھتا تھا۔ اسلام خان اس کے پردادا تھے۔
اس خاندان نے مغل شہنشاہوں سے حاصل ہونے والے لقب "اسلام خان" کی روایت کو نسل در نسل برقرار رکھا۔

یہ بھی ایک بہت دلچسپ بات ہے کہ جہاں قاضی سید رفیع کی بیٹی کی شادی قاضی غلام مصطفی سے ہوئی اور دوسری بیٹی صاحب دولت کی شادی برخوردار خان دوم سے ہوئی۔ اس رشتے کی وجہ سے اسلام خان، خان زمان خان علی صغر سے بہت قریب تھا دونوں نے مغل بادشاہوں کے دربار میں اہم جگہ حاصل کی۔
برخوردار دوم نے قاضی سید رفیع کی بیٹی صاحب دولت سے شادی کی تھی اور ان کے دو بیٹے بھی تھے۔ بڑے بیٹے کا نام غلام آکا مدن جس کو برخوردار خان سوم کا لقب ملا اور دوسرا بیٹا غلام محمد آکا صدان قتل ہوا جو 1765ء کی جنگ میں شجاع الدولہ اور انگریزوں کے درمیان توپ کا گولہ لگنے سے شہید ہوا۔
غلام باقی نے اپنی عزیزہ ( دختر ماہ بی بی بنت قاضی سید رفیع محمد) اور نور الحق ابن میاں عبد الرحمان تجارہ سے شادی کی۔

حکیم سید ظل الرحمان اپنی کتاب "حیات کرم حسین" میں اس کی تاریخ وفات کے متعلق لکھتے ہیں جو 21 صفر 1147 ہجری ہے یہ حوالہ تاریخ محمدی کا ہے جب کہ دیگر مصنفین نے اس میں اختلاف کیا ہے اور وفات کی تاریخ 1144 ہجری 1734 عیسوی لکھی ہے۔

## حوالہ جات

زمرہ:بھارتی مسلم شخصیات
زمرہ:اٹھارہویں صدی کی ہندوستانی شخصیات
زمرہ:احناف
زمرہ:امرا
زمرہ:مغل اشرافیہ
زمرہ:سترہویں صدی کی پیدائشیں
زمرہ:1734ء کی وفیات
زمرہ:سترہویں صدی کی ہندوستانی شخصیات
زمرہ:ویکی ڈیٹا سے مختلف مختصر وضاحت
زمرہ:اٹھارہویں صدی کے ہندوستانی مسلمان
زمرہ:اٹھارہویں صدی کی مغلیہ سلطنت کی شخصیات
زمرہ:سترہویں صدی کی مغلیہ سلطنت کی شخصیات
علاء الدین خلجی کی فتح رنتھمبور

سنہ 1301ء میں سلطنت دہلی کے حکمران علاء الدین خلجی نے اپنی ہمسایہ ریاست رنتھمبور پر لشکر کشی کرکے فتح حاصل کر لی تھی۔ اس لشکر کشی کی وجہ یہ تھی کہ سنہ 1299ء میں رنتھمبور کے بادشاہ ہمیر چوہان نے تخت دلی کے کچھ منگول باغیوں کو پناہ دے دی تھی۔ علاء الدین نے بادشاہ ہمیر چوہان سے درخواست کی کہ وہ ان باغیوں کو تہ تیغ کر دے یا ہمیں سونپ دے لیکن انھوں نے انکار کر دیا۔ اس صورت میں علاء الدین کے لیے لشکر کشی ایک انتظامی و سیاسی مجبوری تھی چنانچہ انھوں نے رنتھمبور پر چڑھائی کر دی۔ لشکر سلطانی الغ خان کی قیادت میں بر سر پیکار تھا۔ اس حملے میں ہمیر چوہان کے سالار بھیم سنگھ کی جان چلی گئی اور کچھ دنوں بعد ان کا بھائی بھوج علاء الدین کے لشکر میں شامل ہو گیا۔ تاہم ان ابتدائی ہزیمتوں کے بعد ہمیر کے سالاروں (بشمول منگول باغی) نے صورت حال کو قابو میں کر لیا اور رنتھمبور کے قریب ایک پہاڑی گزرگاہ کے پاس الغ خان کی فوج کو شکست دے دی۔ علاء الدین نے فوراً نصرت خان جلیسری کو کمک دے کر روانہ کیا لیکن قلعہ کے محاصرے کے دوران میں وہ خود مارے گئے۔

لشکر سلطانی کی اس ذلت آمیز پسپائی کو دیکھ کر سلطان نے بنفس نفیس معرکہ رنتھمبور کی کمان سنبھالی۔ انھوں نے حکم دیا کہ قلعہ کی دیواروں کے متوازی ایک پہاڑی ٹیلہ بنایا جائے جس کی اونچائی قلعہ کی دیواروں کے مساوی ہو۔ سلطان کا محاصرہ اس قدر شدید تھا کہ محصورین بلبلا اٹھے، غذائی اجناس ختم ہو گئے اور قحط کی نوبت آپہنچی۔ اس حوصلہ شکن صورت حال سے دوچار ہمیر چوہان اور ان کے وفادار ساتھیوں نے جولائی 1301ء کو قلعے سے باہر نکل کر اپنی جانوں کا نذرانہ پیش کر دیا۔ ہمیر کے قتل کے بعد ان کے حرم میں موجود خواتین، بیویوں، بچیوں اور دیگر خواتین رشتہ داروں نے جوہر (اجتماعی خود کشی) کر لیا اور سلطان علاء الدین نے قلعہ پر قبضہ کرکے الغ خان کو اس کا حاکم بنایا۔

## پس منظر
قلعہ رنتھمبور کے متعلق مشہور تھا کہ وہ ناقابل تسخیر ہے، سلطان علاء الدین کے پیشرو سلطان جلال الدین خلجی نے سنہ 1291ء میں بھی اس قلعہ پر قبضہ کرنے کی کوشش کی تھی لیکن نامراد رہے۔

سنہ 1299ء میں سلطان علاء الدین خلجی نے اپنے جانباز سالاروں الغ خان اور نصرت خان جلیسری کو تسخیر گجرات کی مہم پر مامور کیا تھا۔ اس مہم پر بھیجے جانے والے لشکر میں کچھ منگول سپاہی بھی تھے جنھوں نے حال ہی میں اسلام قبول کیا تھا۔ فتح گجرات کے بعد لشکر سلطانی دلی واپس ہو رہا تھا کہ جالور کے مقام پر کچھ منگولوں نے علائی سالاروں کے خلاف بغاوت کر دی۔

بغاوت کو فی الفور فرو کر دیا گیا اور لشکر دلی واپس ہو گیا۔ بعد ازاں دو باغی منگول سردار محمد شاہ اور کبھرو اپنے ساتھیوں کے ساتھ فرار ہو گئے۔ رنتھمبور کے بادشاہ ہمیر چوہان (مسلمان وقائع نگار انھیں ہمیر دیو سے یاد کرتے ہیں) نے ان منگول مفروروں کو اپنے پاس پناہ دے دی۔

## حوالہ جات

### کتابیات

* 
* 
* 
* 

زمرہ:سلطنت دہلی سے وابستہ معرکے
زمرہ:علاء الدین خلجی
زمرہ:راجپوتوں سے وابستہ معرکے
زمرہ:تاریخ راجستھان
پنجاب، بھارت کے اضلاع کی فہرست

تصغیر|اضلاع پنجاب (بھارت)
**ضلع پنجاب** ریاست ہندوستان کی ایک جغرافیہ انتظامی اکائی ہے جس کا سربراہ ڈپٹی کمشنر یا ضلع مجسٹریٹ ہوتا ہے، ایک آفیسر جو انڈین ایڈمنسٹریٹو سروس سے تعلق رکھتا ہے۔ ڈپٹی کمشنر یا ضلع مجسٹریٹ کی اعانت پنجاب سول سروس اور دوسری ریاستی سروسز کے متعدد آفیسر کرتے ہیں۔

### جائزہ
سینئر سپرنٹنڈٹ پولیس ، انڈین پولیس سروس کا ایک آفیسر ضلع کے اندر امن امان ، قانون اور دیگر مسائل کو حل کرنے کے لیے اپنی ذمہ داریاں ادا کرتا ہے۔ آفیسر کی مدد کے لیے پنجاب پولیس سروس اور پنجاب پولیس افسران اس کی مدد کرتے ہیں۔

ڈویژن جنگلات آفیسر جو محکمہ جنگلات سروس سے تعلق رکھتا ہے وہ ضلع کے جنگلات، ماحول اور جنگلی حیات سے متعلق مسائل کا انتظام کرنے کا ذمہ ہوتا ہے۔ اس کی مدد کے لیے پنجاب جنگلات سروس اور پنجاب جنگلات افسران اور پنجاب جنگلی حیات کے افسران ہوتے ہیں۔

ہر سیکٹر کی بہبود کے لیے اس بہبود ڈیپارٹمنٹ کا ضلعی سربراہ کرتا ہے ، ڈیپارٹمنٹ اریگیشن ، پی ڈبلیو ڈی ، زراعت، صحت،  تعلیم وغیرہ۔

## پنجاب اضلاع فہرست

### پنجابی اضلاع کا مختصر جائزہ
ہندوستانی پنجاب کے کل بائیس اضلاع ہیں۔

لدھیانہ کی آبادی پنجاب کے اضلاع میں سب سے زیادہ ہے۔ لدھیانہ شہر ضلع کا ہیڈکوارٹر ہے اور پنجاب انڈسٹری کا مرکز ہے۔

لدھیانہ کا نام لودھی سلطنت سے لیا گیا ہے جو پندرھویں صدی میں قائم تھی۔

لدھیانہ کے بعد امرتسر دوسرے پر بلحاظ آبادی دوسرا ضلع ہے۔ امرتسر کا بارڈر پاکستانی پنجاب کے اضلاع لاہور، قصور اور شیخوپورہ سے لگتا ہے۔

گورداسپور پنجاب کے ماجھا علاقے میں واقع ہے جو پنجاب کا شمال مغربی حصہ بنتا ہے۔ اس کا بارڈر بین الاقوامی سطح پر پاکستان کے ضلع نارووال سے ملتا ہے۔ یہ پنجاب کا تسیرا گنجاب آباد ضلع ہے۔

ہشیارپور پنجاب کا قدیم ترین ضلع ہے جو شمال میں واقع ہے۔ اس میں دو دریا ستلج اور بیاس بہتے ہیں۔ اسے صوفیوں کا شہر بھی کہا جاتا ہے۔ اس ضلع میں بہت سے ڈیرے ہیں۔ ڈسٹرکٹ گورنمنٹ کالج کسی زمانے میں پنجاب یونیورسٹی کا کیمپس تھا۔

## حوالہ جات

## بیرونی روابط

زمرہ:بھارت میں اضلاع کی فہرستیں
زمرہ:بھارتی پنجاب متعلقہ فہرستیں
زمرہ:پنجاب
زمرہ:پنجاب (بھارت) کے اضلاع
زمرہ:ہندوستانی پنجاب
زمرہ:ہندوستانی پنجاب اضللاع
زمرہ:کامنز زمرہ جس کا ربط ویکی ڈیٹا پر ہے
زمرہ:بھارت متعلقہ فہرستیں
علاء الدین خلجی کی فتح مالوہ

سنہ 1305ء میں سلطنت دہلی کے فرماں روا سلطان علاء الدین خلجی نے وسطی ہندوستان میں واقع مالوہ کی مملکت پرمار کو مفتوح کرنے کر لیے اپنا لشکر روانہ کیا۔ معرکہ کارزار میں سلطانی لشکر نے پرمار کے طاقت ور وزیر گوگا کو شکست دے کر قتل کر دیا اور پرمار راجا مہلک دیو کو مانڈو قلعہ میں پناہ لینی پڑی۔ فتح مالوہ کے بعد علاء الدین نے عین الملک ملتانی کو یہاں کا حاکم مقرر کیا۔ عین الملک نے یہاں رہ کر اپنی فوجی طاقت کو مزید مستحکم کیا اور کچھ عرصے بعد مانڈو کا محاصرہ کرکے مہلک دیو کو بھی موت کے گھاٹ اتار دیا۔

## پس منظر
وسطی ہندوستان میں واقع خطہ مالوہ پر پرمار شاہی سلسلہ کی حکمرانی تھی۔ سنہ 1305ء تک مالوہ کے شمال میں موجود تقریباً تمام ہندوستانی حکمرانوں نے علاء الدین خلجی کی بالادستی قبول کر لی تھی۔ پرمار راجا مہلک دیو ایک کمزور حکمران تھے اور ان کے وزیر اعظم (پردھان) گوگا (جسے مسلمان وقائع نگاروں نے کوکا لکھا ہے) راجا سے بھی زیادہ اثر و رسوخ کے مالک تھے۔

## گوگا کا قتل
سنہ 1305ء ميں سلطان علاء الدین خلجی نے مالوہ فتح کرنے کے لیے اپنا لشکر روانہ کیا۔ تواریخ میں اس بات کی صراحت نہیں ملتی کہ سلطان نے اس لشکر کی کمان کسے سونپی تھی، تاہم ایسا معلوم ہوتا ہے کہ اس لشکر کے سالار اعلیٰ عین الملک ملتانی تھے جنھیں فتح مالوہ کے بعد یہاں کا حاکم بنایا گیا۔ سلطنت دہلی کے وقائع نگار امیر خسرو کے مطابق لشکر سلطانی میں دس ہزار سپاہی تھے جنھیں خاص اسی مقصد کے لیے منتخب کیا گیا تھا۔

امیر خسرو کے بیان کے مطابق مالوہ کے لشکر میں تیس سے چالیس ہزار گھڑ سوار اور ناقابل شمار پیادہ فوج تھی، ان کی کمان وزیر اعظم گوگا کر رہے تھے۔ بعد کے مورخین مثلاً یحیی سرہندی، فرشتہ اور حاجی دبیر نے لکھا ہے کہ لشکر مالوہ میں چالیس ہزار گھڑ سوار اور دس ہزار پیادہ سپاہی تھے۔

## حوالہ جات

### کتابیات

* 
* 
* 

زمرہ:پرمار شاہی سلسلہ
زمرہ:سلطنت دہلی سے وابستہ معرکے
زمرہ:علاء الدین خلجی
زمرہ:راجپوتوں سے وابستہ معرکے
زمرہ:مدھیہ پردیش کی تاریخ
محاصرہ سیوانا

سنہ 1308ء میں سلطنت دہلی کے فرماں روا علاء الدین خلجی نے قلعہ سیوانا پر تسلط حاصل کر لیا تھا جو اس وقت بھارتی صوبہ راجستھان میں واقع ہے۔ سلطانی لشکر ایک انتہائی طویل محاصرے کے بعد قلعہ کی فصیلوں میں شگاف ڈالنے میں کامیاب ہوا اور یوں قلعہ پر قبضہ ممکن ہو سکا۔ حاکم سیوانا سیتل دیو نے شکست کے بعد فرار ہونے کی کوشش کی لیکن پکڑا اور مارا گیا۔

## پس منظر
چودھویں صدی عیسوی کی ابتدا میں عہد حاضر کا راجستھان متعدد ریاستوں میں تقسیم تھا جن کا مرکز عموماً کوئی پہاڑی قلعہ ہوا کرتا تھا۔ سلطان علاء الدین خلجی کے رنتھمبور اور چتوڑ جیسی طاقت ور مملکتوں کو فتح کر لینے کے بعد راجستھان کی ان مذکورہ ریاستوں نے بھی سلطان کی بالادستی کو قبول کر لیا تھا۔ تاہم راجستھان کے انتہائی جنوب مغرب میں واقع سیوانا اور جالور کے قلعے اب تک خود مختار تھے۔ سیوانا صحرائے تھر کے قریب پڑتا تھا اور اس پر پرمار شاہی سلسلہ کے ایک سردار سیتل دیو حاکم تھے نیز وہاں متعدد مقامی سردار ان کی بالادستی کو تسلیم کرتے تھے۔

سلطنت دہلی کے درباری وقائع نگار امیر خسرو نے لکھا ہے کہ لشکر سلطانی نے قلعہ سیوانا کا تقریباً پانچ سے چھ برس تک محاصرہ جاری رکھا لیکن کوئی کامیابی نہیں ملی۔ افسانوی نظم کانہڑدیو پربندھ میں مذکور ہے کہ ایک موقع پر جالور کے چوہان راجا کانہڑدیو نے سیتل دیو کے لیے فوجی کمک بھی بھیجی تھی۔ چنانچہ ان دونوں حکمرانوں کی مشترکہ افواج نے مل کر سلطنت دہلی کی فوج کو شکست دی اور علائی سالار نہر ملک اور کھانڈا دھارا بھوج کو بھی قتل کر دیا۔

## محاصرہ
سنہ 1308ء میں سلطان علاء الدین خلجی نے فیصلہ کیا کہ وہ خود سیوانا کی مہم کی قیادت کریں گے۔ چنانچہ 2 جولائی 1308ء کو سلطان اپنے لشکر کے ہمراہ دلی سے روانہ ہوئے اور اگست تا ستمبر سیوانا کے مقام پر اس محاصرے کی قیادت سنبھالی۔ لشکر سلطانی نے قلعہ کا تمام اطراف سے محاصرہ کر لیا جبکہ قلعہ کے مشرقی رخ پر خود سلطان فوج کی ایک ٹکڑی کے ساتھ موجود رہے۔ اس محاصرے میں ملک کمال الدین گرگ کو منجنیقوں کی ذمہ داری سونپی گئی تھی۔

## حوالہ جات

### کتابیات

* 
* 
* 
* 

زمرہ:سلطنت دہلی سے وابستہ معرکے
زمرہ:علاء الدین خلجی
زمرہ:صحرائے تھر
زمرہ:قرون وسطی کے محاصرے
زمرہ:1308ء کے تنازعات
زمرہ:راجپوتوں سے وابستہ معرکے
علاء الدین خلجی کی فتح جالور

سنہ 1311ء میں سلطنت دہلی کے فرماں روا علاء الدین خلجی نے قلعہ جالور کو فتح کرنے کے لیے اپنا لشکر روانہ کیا۔ جالور اس وقت بھارتی صوبہ راجستھان میں واقع ہے۔ عہد علائی میں جالور پر چوہان راجا کنہاڑدیو حاکم تھے جن کی افواج کی پہلے ہی لشکر سلطانی سے متعدد چھوٹی جھڑپیں ہو چکی تھیں، ان میں ہمسایہ قلعہ سیوانا کی جنگ قابل ذکر ہے۔ جب سے علاء الدین خلجی نے قلعہ سیوانا کو اپنی سلطنت میں شامل کر لیا تھا اس وقت سے جالور کی فوجوں سے معرکہ آرائی جاری رہتی تھی۔

کانہڑدیو کی فوج کو ابتدا میں کچھ کامیابی ملی لیکن بالآخر علاء الدین خلجی کے لشکر کے ہاتھوں قلعہ جالور فتح ہو گیا۔ فتح جالور کی سربراہی ملک کمال الدین گرگ کر رہے تھے۔ اس معرکے میں حاکم جالور کانہڑدیو اور ان کے فرزند ورم دیو کام آگئے اور یوں جالور کے شاہی سلسلہ کا خاتمہ ہو گیا۔

## پس منظر
مملکت جالور پر چوہانوں کی ایک شاخ حکمران تھی۔ سنہ 1291–92 میں علاء الدین خلجی کے پیشرو جلال الدین خلجی نے جالور پر حملہ کیا تھا لیکن واگھیلا راجا کی بروقت فوجی مداخلت سے جالور کے راجا سامنت سنگھ کو خلاصی ملی اور جلال الدین خلجی کو پسپا ہونا پڑا۔

سنہ 1296ء سے 1305ء تک سامنت سنگھ کے فرزند اور ان کے جانشین کانہڑدیو اپنے والد کے ساتھ مل کر حکومت کرتے رہے۔ اسی عرصے میں سنہ 1299ء ميں علاء الدین خلجی نے اپنا لشکر گجرات روانہ کیا اور واگھیلا راجا کو شکست دی۔ جب یہ فتحمند لشکر گجرات سے دلی واپس ہو رہا تھا تو اس کے کچھ سپاہیوں نے بغاوت کی کوشش کی جسے فی الفور کچل دیا گیا۔ سترہویں صدی عیسوی کے وقائع نویس نینسی کے مطابق جالور کے لشکر نے اس مذکورہ ناکام بغاوت کی حمایت کی تھی تاہم نینسی کا یہ بیان اب تک مُحَقَق نہیں ہو سکا ہے۔

### حملہ کا سبب
سولہویں صدی عیسوی کے ایک مورخ فرشتہ نے لکھا ہے کہ کانہڑدیو (نہر دیو) نے سنہ 1305ء کے آس پاس علاء الدین کی بالادستی تسلیم کر لی تھی۔ لیکن کچھ برس بعد کانہڑدیو تک یہ خبر پہنچی کہ علاء الدین خلجی کا کہنا ہے کہ اب ہندوستان کا کوئی ہندو راجا ان کا مقابلہ نہیں کر سکتا۔ اس خبر نے کانہڑدیو کے احساس فخر کو سخت ٹھیس پہنچائی اور انھوں نے سلطان علاء الدین سے جنگ کرنے کا فیصلہ کر لیا۔ چنانچہ اسی کے نتیجے میں جالور پر حملہ ہوا۔ اس بیان کو سترہویں صدی عیسوی کے مورخ حاجی دبیر نے بھی اپنی کتاب میں درج کیا ہے۔

## حوالہ جات

### کتابیات

* 
* 
* 
* 
* 

زمرہ:سلطنت دہلی سے وابستہ معرکے
زمرہ:علاء الدین خلجی
زمرہ:راجپوتوں سے وابستہ معرکے
زمرہ:تاریخ راجستھان
دہلی لاہور بس

**دہلی لاہور بس**، سرکاری طور پر **صدائے سرحد** (، ہندوستانی انگریزی: *Call of the Frontier,* )، مسافر بردار بس سروس ہے جو بھارتی دار الحکومت دہلی اور پاکستان کے شہر لاہور کے مابین سرحدی گزرگاہ واہگہ کے راستے چلتی ہے۔ روٹ ماسٹر بس نمبر دس امن اور دوستانہ تعلقات کو فروغ دینے کے لیے دونوں ممالک کی حکومتوں کی کوششوں پر علامتی اہمیت کی حامل تھی۔ 19 فروری 1999ء کو اس کا افتتاح ہوا، بھارتی وزیر اعظم اٹل بہاری واجپائی پاکستان میں اجلاس کے لیے لاہور اسی بس سروس سے آئے، جن کا استقبال واہگہ پر وزیراعطم پاکستان، نواز شریف نے کیا۔

سرکاری طور پر 16 مارچ کو اس نے خدمات شروع کیں، کارگل جنگ کے دوران میں بھی بس سروس جاری رہی۔۔ 2001ء بھارتی پارلیمان عمارت پر حملہ کے بعد بس سروس روک دی گئی، اس وقت دونوں ممالک کے درمیان میں حالات بہت شدید حد تک خراب ہوئے اور جنگ شروع ہونے کا خدشہ تھا۔

## تعطل
199ء میں کارگل جنگ کے دوران میں بس سروس چلتی رہی۔ البتہ 2001ء بھارتی پارلیمان عمارت پر حملہ کے بعد 13 دسمبر 2011ء کو اسے روک دیا گیا، اس حملے کا الزام بھارت نے پاکستان پر لگایا تھا۔ 16 جولائی، 2003ء کو بس سروس دوبارہ شروع کردی گئی جب دو طرفہ تعلقات بہتر ہو گئے۔
## سفری اہمیت
دو طرفہ کشیدگی کے باوجود، دہلی لاہور بس دونوں ممالک کے درمیان مطلوبہ دوستی کی علامت بنی ہوئی ہے۔ اس کے آغاز سے، تجارتی وفود، دونوں ملکوں کے سفیروں اور مشہور شخصیات اپنی آمد و رفت کے لیے بس خدمات استمعال کارنے کی وجہ سے، بہت زیادہ ذرائع ابلاغ کو اپنی جانب متوجہ کرتی رہی ہے۔ 2004ء میں بھارتی کرکٹ ٹیم کے دورۂ پاکستان کے موقع پر پاکستان حکومت نے 10,000 بھارتی تماشائیوں کو پاکستان آنے کی اجازت دی، جن میں سے اکثر نے بس خدمات حاصل کیں، اسی سال میزبان ملک پاکستان نے بھی بھارت کا دورہ کیا۔

## مزید دیکھیے
* پاکستان بھارت تعلقات

## حوالہ جات

زمرہ:ایشیا میں شارعی نقل و حمل
زمرہ:بھارت میں بس نقل و حمل
زمرہ:پاکستان میں بس نقل و حمل
زمرہ:پاک بھارت تعلقات
زمرہ:واجپائی انتظامیہ
زمرہ:بھارت میں 1999ء کی تاسیسات
زمرہ:پاکستان میں 1999ء کی تاسیسات
زمرہ:بین الاقوامی شارعی نقل و حمل
زمرہ:دلی میں نقل و حمل
زمرہ:لاہور میں نقل و حمل
زمرہ:1999ء میں بین الاقوامی تعلقات
زمرہ:نواز شریف انتظامیہ
زمرہ:بھارت اور دولت مشترکہ ممالک
زمرہ:پاکستان اور دولت مشترکہ ممالک
زمرہ:بھارت میں نقل و حمل
زمرہ:پاکستان میں نقل و حمل
دیوگیری پر علاء الدین خلجی کا حملہ

تصغیر|280px|دیوگیری کا قلعہ

سنہ 1296ء میں علاء الدین خلجی نے دیوگیری پر لشکر کشی کی جو ہندوستان کے خطہ دکن میں یادو مملکت کا پایہ تخت تھا۔ اس لشکر کشی کے وقت علاء الدین سلطنت دہلی کی جانب سے آڑہ کے حاکم اور جلال الدین خلجی سلطان تھے۔ علاء الدین نے دیوگیری پر لشکر کشی کی خبر کو سلطان جلال الدین سے پوشیدہ رکھا تاکہ فتح کے بعد حاصل شدہ مال غنیمت کی مدد سے سلطان کو تخت سے اتارا جا سکے۔

جب علاء الدین دیوگیری پہنچے تو یادو راجا رام چندر اپنے پہاڑی قلعے میں محصور ہو گئے۔ علاء الدین کی افواج کو میدان خالی ملا تو انھوں نے سارے شہر کو لوٹ لیا۔ قلعے کے محصورین محاصرہ کے لیے بالکل تیار نہیں تھے کیونکہ سلطنت کی اپنی فوج راجا رام چندر کے فرزند سنہان کے ہمراہ ایک مہم پر گئی ہوئی تھی اور قلعہ میں غلہ اور اناج کا کافی ذخیرہ بھی موجود نہیں تھا۔ اس صورت حال کو مد نظر رکھتے ہوئے راجا رام چندر نے ایک بڑی رقم کے عوض علاء الدین کو صلح کی پیش کش کی جس پر فریقین راضی ہو گئے۔ لیکن اچانک سنہان مع لشکر وارد ہوئے اور یوں مصالحتی کوشش رک گئی اور میدان جنگ گرم ہو گیا۔

میدان جنگ میں علاء الدین فتحمند رہے اور یادو راجا کو مذکوہ معاہدہ صلح پر مجبور کیا۔ تاہم اس وقت ان کو تاوان جنگ بھی ادا کرنا پڑا اور ساتھ ہی اچلپور کی مالگزاری بھی بطور خراج پیش کرنی پڑی۔ دیوگیری میں مزید کچھ دن گزارنے کے بعد علاء الدین کڑہ واپس آگئے۔ بعد ازاں انھوں نے سلطان جلال الدین کو ہٹا کر خود تخت سلطنت پر متمکن ہوئے اور سنہ 1308ء میں فتح دیوگیری کی غرض سے دوسری مہم روانہ کی جس کے بعد راجا رام چندر تخت دہلی کے مطیع ہو گئے۔

## نتیجہ
علاء الدین کا دیوگیری پر یہ حملہ خطہ دکن پر مسلمان فاتحین کا پہلا حملہ تصور کیا جاتا ہے۔ یہاں سے ملنے والے مال غنیمت کو سلطان جلال الدین خلجی کے حضور پیش کرنے کی بجائے علاء الدین اسے اپنے ساتھ کڑہ لے گئے۔ بعد ازاں سلطان جلال الدین کو وہیں بلایا اور انھیں قتل کر دیا۔ سلطان کے قتل کے بعد علاء الدین تخت سلطنت پر جلوہ افروز ہوئے اور سلطان کہلائے۔ سنہ 1300ء کی دہائی میں جب رام چندر نے اپنا سالانہ خراج بھیجنا بند کر دیا تو علاء الدین نے انھیں زیر کرنے کے لیے ایک بڑا لشکر روانہ کیا۔ دیوگیری کی اس دوسری مہم کے نتیجے میں دیوگیری سلطنت دہلی کی عملداری میں شامل ہو گیا اور رام چندر علاء الدین کے محکوم بن گئے۔

علاء الدین نے راجا رام چندر کی بیٹی ستیہ پلی سے بیاہ کیا تھا جن سے اگلا خلجی فرماں روا شہاب الدین عمر پیدا ہوئے۔ مورخ کشوری شرن لال کا کہنا ہے کہ رام چندر نے 1296ء کے حملے کے بعد ہی اپنی بیٹی کا بیاہ علاء الدین سے کر دیا تھا جبکہ ستیش چندر کی تحقیق کے مطابق یہ بیاہ دوسری مہم کے بعد انجام پایا۔
## حوالہ جات

### کتابیات

* 
* 
* 
* 

زمرہ:دیوگیری کے یادو
زمرہ:سلطنت دہلی سے وابستہ معرکے
زمرہ:علاء الدین خلجی
زمرہ:فوجی چھاپے
انسویا دیوی

**متروسری انسویا دیوی** (28 مارچ 1923–1985) جنھیں عرفِ عام میں اماں کہا جاتا ہے، بھارت کی ایک مذہبی گرو تھیں اور ان کا تعلق اندھرا پردیش سے تھا۔
## ابتدائی زندگی
انسویا دیوی بھارت کی ریاست اندھرا پردیش کے ضلع گنتور کے علاقے جیلیلا مودی کی باسی تھیں۔ ان کے والد سیتھا پاٹھی راؤ منّاوا نامی دیہات کے افسر اور والدہ کا نام رنگاما تھا۔ سیتا پاٹھی راؤ کے ہاں پانچ بچے ضائع ہوئے اور پھر جا کر انسویا دیوی پیدا ہوئیں۔ ان کی پیدائش کے وقت ماتھے پر شنگرفی رنگ کا ایک نشان تھا۔

دو سال کی عمر میں انھوں نے پہلی بار کنول آسن بنایا۔

چھوٹی سی عمر سے ہی انھوں نے کھانا نہ مانگا اور نہ دیگر بچوں کی طرح دودھ کے لیے چیخ و پکار کی۔ اگر انھیں کھانا مل جاتا تو کھا لیتیں۔ اگر کوئی اور مستحق دکھائی دیتا تو اپنا کھانا اسے دے دیتیں۔ ڈاکٹروں نے بھی ان کا معائنہ کیا مگر سمجھ نہ سکے۔ اماں نے اپنی عمر کا زیادہ تر حصہ دوسروں کو کھلاتے پلاتے گزارا اور خود کھانے پر توجہ نہ دی۔

5 مئی 1936 کو اماں کی شادی بپتلا کے مقام پر برہمن دن راؤ سے ہوئی جو بعد میں جیلیلا مودی کے دیہاتی افسر بنے۔

## خیراتی کام
جیلیلا مودی میں نوجوان عورت کے طور پر انھوں نے اپنے کنبے کی ضروریات پوری کیں جس میں دو بیٹے اور ایک بیٹی شامل تھے۔ گھریلو ذمہ داریوں کے علاوہ اماں نے غلے کا بینک بنایا جس سے غریبوں اور ضرورت مندوں کی امداد کی جاتی تھی۔ اس طرح انھیں اماں کا خطاب ملا۔

انھوں نے 15 اگست 1958 کو اجتماعی کھانے کے لیے عمارت بنائی۔ یہاں عام سا ویجیٹیرین کھانا دن رات لوگوں کو دستیاب رہتا ہے۔ 1960 میں مہمانوں اور مقامی افراد کے قیام کے لیے ‘مشترکہ گھر‘ بھی بنایا گیا۔

اماں نے 1966 میں سنسکرت اسکول بھی قائم کیا جو اب کالج اور ہائی اسکول بن چکا ہے اور تھوڑے ہی عرصے میں طلبہ روانی سے سنسکرت بولنے لگے۔

اماں کو لوگوں کا صرف اچھا پہلو دکھائی دیتا تھا اور برے پہلو سے وہ پہلو تہی کرتی تھیں۔
## وفات
اماں 12 جون 1985 کو فوت ہوئیں۔ ان کی یاد میں ایک مندر بنایا گیا جس میں 1987 میں اماں کا قدِ آدم مجمسہ لگایا گیا۔

## حوالہ جات

زمرہ:1923ء کی پیدائشیں
زمرہ:1985ء کی وفیات
زمرہ:بیسویں صدی کی بھارتی خواتین
زمرہ:بیسویں صدی کے بھارتی معلمین
زمرہ:بیسویں صدی کے ہندو مذہبی رہنما
زمرہ:بھارتی خواتین سماجی کارکنان
زمرہ:بھارت کے مذہبی رہنما
زمرہ:تیلگو شخصیات
زمرہ:روحانی اساتذہ
زمرہ:ضلع گنٹور کی شخصیات
زمرہ:ہندو سنت
زمرہ:ہندوستانی خواتین مذہبی رہنما
زمرہ:ہندوستان کے ہندو روحانی گرو
زمرہ:بیسویں صدی کی بھارتی شخصیات
زمرہ:سماجی کارکن
زمرہ:آندھرا پردیش کے معلمین
زمرہ:بیسویں صدی کی معلمات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بندوستانی ہندو سنت
زمرہ:ہندوستانی ہندو سنت
زمرہ:آندھرا پردیش کے سماجی کارکن
زمرہ:مذہبی قائدین
ایک ناتھ

**ایک ناتھ** (1533-1599) مراٹھی کے ایک مشہور سنت، عالم اور مذہبی شاعر تھے۔ مراٹھی ادب کی ترویج میں ایک ناتھ دنیانشیور، نام دیو اور تکارام اور رام داس کے درمیان پُل کا کام کرتے ہیں۔ انیہں ان کے ابھنگ کی وجہ سے شہرت حاصل ہے جو آج بھی بھارت کے مراٹھی بولنے والے افراد گاتے ہیں۔

## سوانح حیات
ایک ناتھ کی زندگی کے بارے یقین سے تو کچھ نہیں کہا جا سکتا مگر روایتی طور پر مانا جاتا ہے کہ ایک ناتھ 16ویں صدی کے آخری تین چوتھائی میں زندہ تھے۔ روایات کے مطابق ان کا تعلق پئے ٹھن ک ایک براہمن خاندان سے تھا جو ایک ویرا دیوی کی پوجا کرتے تھے۔ ان کے بچپن میں ہی والدین کا انتقال ہو گیا تھا اور ان کی پرورش ان کے دادا بھنو داس نے کی جن کا تعلق وارکری فرقے سے تھا۔ کچھ ذرائع کے مطابق بھنو داس دادا نہیں بلکہ پردادا تھے۔ یہ بھی کہا جاتا ہے کہ ایک ناتھ کے گرو جناردن نامی ایک صوفی تھے۔ جناردن دتاتریا کے عقیدت مند تھے۔

ایک بار ایک مہر نے ایک ناتھ کو اپنے گھر کھانے کی دعوت دی جو انھوں نے قبول کر لی اور بھگوت پران کا ایک قطعہ پڑھا جس کا مفہوم کچھ اس طرح سے تھا کہ کتے کھانے والے اچھوت نے بھی اگر اپنے ذہن میں بھگوان کے لیے کوئی منت مانگی ہے تو اس کے الفاظ، اس کے اعمال، اس کے اثاثے اور اس کی زندگی بھی بھگوان سے منہ موڑنے والے برہمن سے بہتر ہو جاتی ہے حالانکہ اس میں برہمنوں کے پورے بارہ گن ہی کیوں نہ موجود ہوں۔ اچھوت نے اپنے اعمال سے اپنے پورے خاندان کو پوتر کیا جبکہ برہمن کو اس کا غرور لے ڈوبا۔ تاہم جب برہمنوں نے یہ سنا تو غصے سے آگ بگولہ ہو گئے۔ ایک ناتھ نے سزا کے لیے خود کو پیش کر دیا۔ تاہم انھوں نے پھر کھانے کی دعوت قبول کی۔ تاہم اس بار انھیں گاؤں بدر ہونے سے بچانے کے لیے بھگوان وٹھل نے ان کا روپ دھار کر مہر کے گھر کھانا کھایا۔

## حوالہ جات
**حواشی**

**کتابیات**

* 
* 

## بیرونی روابط

* Eknath - A Translation from Bhaktalilamrita by Justin E. Abbott (1927) at archive.org
* Shri Eknathi Bhagwat (Marathi) at archive.org

زمرہ:1533ء کی پیدائشیں
زمرہ:بھارتی مرد فلسفی
زمرہ:بھکتی تحریک
زمرہ:تاریخ پیدائش نامعلوم
زمرہ:سنت مت
زمرہ:سولہویں صدی کے ہندو مذہبی رہنما
زمرہ:سولھویں صدی کے ہندوستانی فلاسفہ
زمرہ:مراٹھی زبان کے مصنفین
زمرہ:مراٹھی شعرا
زمرہ:مہاراشٹر کے اسکالر
زمرہ:نامعلوم تاریخ وفات
زمرہ:وارکری
زمرہ:ہندو سنت
زمرہ:ہندو فلاسفہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ذات پات کے مخالف فعالیت پسند
زمرہ:برہمن جنہوں نے امتیازی سلوک کے خلاف جدوجہد کی
زمرہ:بھارتی شخصیات
زمرہ:بھارتی ادب
زمرہ:سولہویں صدی کا ادب
زمرہ:بزرگان
ہندوستان کی تاریخ

**ہندوستان کی تاریخ** کئی ادوار پر مشتمل ہے ہے۔ اس میں پتھر کا دور اور اس کی ثقافت بھی شامل ہے، تو دوسری جانب ہندوستان کی تاریخ سے بھی قبل مطالعات کیے جاتے ہیں۔ مثلًا آندھرا پردیش اور گجرات میں ڈائناسور کے انڈے ملے ہیں۔ اسی طرح سے ڈائناسور کی مختلف قسموں کی ہڈیاں ملی ہیں۔ اس سے ظاہر ہے کہ ہندوستان کسی دور میں ان جانوروں کا گہوارہ رہا ہے۔ سائنس دانوں یہ بات پر اختلاف ہے کہ کیا انسان اور ڈائناسور کبھی ایک ہی دور میں تھے یا نہیں۔ زیادہ تر لوگ اس پر مصر ہیں کہ یہ الگ الگ دور میں رہے ہیں۔ اس طرح انسانی تاریخ سے قبل ہندوستان میں حیوانی اور نباتی تواریخ رہ چکی ہیں۔ ہندوستان اگر چیکہ موجودہ طور پر ایشیا میں ہے، مگر ماہرین ارضیات یہ مانتے ہیں کہ کبھی ہندوستان افریقہ سے جڑا تھا۔ ہندوستان کا افریقہ سے الگ وجود بر اعظموں کی تبعید (Continental drift) کی وجہ سے ہے۔ اس طرح ہندوستان جغرافیائی تاریخ دانوں کے لیے بھی ایک پر لطف موضوع پیش کرتا ہے۔

ہندوستان کا یہ المیہ ہے کہ اس کی زیادہ تر تاریخ یا تو زبانی اور دیومالائی روایتوں پر مشتمل ہے یا پھر بیرونی سیاحوں کی مرہون منت ہے۔ اس میں چینی سیاح ہیون سینگ بھی ہے، االبیرونی بھی اور کئی برطانوی مورخین بھی اس میں شامل ہیں۔ اس کی وجہ تاریخ کے موٹے سوالات کا جدید دور تک بھی کوئی تشفی نخش جواب کبھی دیا نہیں گیا۔ مثلًا یہ سوال کا کوئی مؤرخ جواب نہیں دے سکا ہے کہ ہندوستان کا سب سے عظیم حکم ران کون ہے۔ کسی نے یہ اعزاز ہرشا کو دیا،کوئی گرجر پتہارا،، کسی نے چندر گپت موریا کو، کسی نے اکبر کو یہ خطاب دیا ہے تو کوئی یہ خطاب اورنگ زیب کو دیا ہے۔ ہندوستان کی تاریخ کے مطالعے کو بھی مختلف نظریوں کا اسیر پایا گیا ہے۔ جہاں ہندوستان کی ہندوتوا طاقتیں ویدی اور ہندو دور کو بہترین دور قرار دیتی ہیں اور مسلمانوں کو ظالم بتاتی ہیں، وہیں نامور ہندوستانی مؤرخہ رومیلا تھاپر تاریخ کا ایک ایسا منظر پیش کرتی ہیں جس میں مسلمان حکمران خود عام مسلمانوں سے زیادہ شریف النفس بتائے جاتے ہیں۔ مثلًا ان کا یہ دعوٰی ہے کہ محمود غزنوی نے سومناتھ مندر کو زیادہ نقصان نہیں پہنچایا تھا، کیوں کہ اس کے حملے کے اگلے ہی سال ہندو زائرین کا بیان تاریخ میں لکھا ہے کہ مندر صحیح حالت میں۔ یہ بیان کچھ مسلمان مؤرخین کے بیان سے عدم اتفاق کرتا ہے جو محمود غزنوی کی بت شکنی یا انہدام منادر کا فخریہ طور پر بیان کرتے ہیں۔ تھاپر نے یہ بھی محیر کن بات لکھی کہ محمود نے اپنی سلطنت میں جزیہ نافذ کیا اور کچھ ہندوؤں افغانستان بسنے کا موقع دیا تھا اور یہ کہ ان کے ساتھ مکمل رواداری برتی گئی۔

بہر حال ہندوستان کی تاریخ کے اہم دور میں ویدی دور، ہرپا دور، گپتا دور،  گرجر دور ،موریا دور، راجپوت دور، عرب دور، سلاطین دہلی کا دور، مغلیہ دور، مراٹھا دور انگریز دور رہے ہیں۔ ان کے علاوہ کئی چھوٹی بڑی سلطنتیں اور علاقائی عمل داریاں قائم ہوتی رہی ہیں۔

## مزید دیکھیے
* ہندوستان کی تاریخ، اس کے اپنے مؤرخین کی زبانی—محمدی دور

## حوالہ جات
ہندوستانی ادب

**ہندوستانی ادب** یا بھارتی ادب اس ادب کو کہتے ہیں جو بر صغیر میں 1947ء تک تیار ہوا تھا اور جمہوریہ ہند میں اس کے بعد تیار کیا گیا۔ جمہوریہ ہند کے 22 سرکاری طور مسلمہ حیثیت کی حامل 22 زبانیں ہیں۔

بھارت میں قدیم دور میں تحریری روایتوں کی کمی رہی ہے۔ ہندو میں مذہبی طور پر مقدس چار وید زبانی روایتوں کے ذریعے فروغ پائے۔ بعد کے دور میں ان سے متاثر ہو کر کئی اور کتابیں وجود میں آئی ہیں۔ جیسے کہ اپنشد، اپ وید، پران، برہمنا، اتہاس وغیرہ شامل ہیں۔

قدیم راجگان اور مہاراجگان کے دور سے لے مسلمان سلاطین اور مغلوں کے دور میں درباری شاعر اور مؤرخوں کی حوصلہ افزائی کی جاتی رہی ہے۔ ہندوستان کے کچھ حصے پر فاتح محمود غزنوی نے اپنے درباری شاعر فردوسی اپنی خود کی تاریخ بہ عنوان شاہنامہ لکھنے پر مامور کیا۔ جب فردوسی نے پوری ایمان داری سے شاہ نامہ لکھ دیا، تب باد شاہ نے وعدہ شدہ انعام دینے سے انکار کر دیا۔ ایسے میں فردوسی بد دل ہو کر دربار سے رخصت ہوا۔ وہ یہ باور کرنے لگا کہ محمود میں شاہی خون کی کمی ہی شاید رہی ہے کہ وہ اپنے وعدے سے مکر گیا۔ اس کے کچھ عرصہ بعد محمود غزنوی اپنے کیے پر نادم ہوتا ہے اور وعدہ شدہ رقم فردوسی کے گھر پہنچاتا ہے۔ مگر تب تک وہ انتقال کر جاتا ہے۔ اس کی بیٹی نے یہ کہہ کر انعامی رقم لینے سے انکار کر دیا کہ جب جس سے وعدہ کیا گیا تھا، وہ نہیں رہے، تو یہ رقم لینے سے کیا حاصل۔ 

مغل بادشاہوں میں اکبر نے کئی اہل قلم کی حوصلہ افزائی کی۔ بعد کے دور میں یہ حوصلہ افزائی اور بھی بڑھی ہوئی ہونے لگی۔ آخری مغل فرمانروا بہادر شاہ ظفر خود ایک شاعر تھے۔ انھوں نے استاد ذوق اور مرزا غالب جیسے کئی لوگوں کی حوصلہ افزائی کی تھی جو اصحاب قلم شاعر تھے۔ 

برطانوی ہند میں ربندرناتھ ٹیگور گیتانجلی لکھے تھے، جس کے لیے انھیں نوبل انعام ملا تھا۔

آزاد ہندوستان میں بھی کئی اہل قلم بھارت میں گذرے۔ ملک کے پہلے وزیر اعظم پنڈت جواہر لال نہرو ایک تاریخی دستاویز تاریخ ہند لکھے تھے۔ مشہور مصنفہ اروندھتی رائے سسکتے لوگ نامی ناول لکھا تھا، جس کے لیے اسے بکر انعام دیا گیا تھا۔ 

## اعزازات
* گیان پیٹھ انعام

## مزید دیکھیے
* ہندوستانی شاعری

## حوالہ جات

زمرہ:بھارتی ادب
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
خالد جاوید

**خالد جاوید** (پیدائش 9 مارچ 1960ء) ایک بھارتی ناول نگار اور اردو افسانہ نگار ہیں۔  ان کے کچھ کام جن میں  "آخری دعوت"  نعمت خانہ " اور "موت کی کتاب"  کو منفرد انداز اور داستان بیان کے لیے  بہت پزیرائی ملی۔فی الحال وہ جامعیہ ملیہ اسلامیہ نئی دہلی میں پروفیسر کے طور پر کام کر رہے ہیں۔پروفیسر خالد جاوید ادب کے مقبول ماہر اور  ابن صفی کے ماہر ہیں۔ وہ افسانوی تحریر بیان کے لیے  پاکستان اور بھارت میں بہت مقبول ہیں۔مولانا آزاد نیشنل یونیورسٹی  حیدرآباد نے ان کے ناول  موت کی کتاب اور آخری دعوت پر ان کو ایم فل کی ڈگری دی اور سینٹرل یونیورسٹی حیدرآباد نے ان کو مختصر کہانیوں کے مجموعہ   "برے موسم میں " پر ایم فل کی ڈگری سے نوازا۔

خالد جاوید بھارتی اردو افسانوی مصنف ہے جو پاکستان اور بھارت میں یکساں مقبولیت کا حامل ہے۔اس کی کچھ تحریریں  جیسے موت کی کتاب اور نعمت خانہ بے بہت مقبولیت حاصل کی۔ ادبی تنقید نگار شافع قدوائی اپنے ایک بیان میں کہتا ہے کہ ہندو کہتے ہیں کہ خالد جاوید کہانی کے رنگ وتخیل کے جادوئی تکنیک کے پیچھے نہیں دھکیلتا بلکہ اس کا انداز اس کی نئی فنکارانہ قابلیت سے منسلک رہتا ہے اور اس نے اسی قابلیت کے تحت ایک یادگار اور موثر  سیریز کو جنم دیا ہے ،امید ہے کہ موت کی کتاب کو ادبی حلقوں میں اہم جگہ ملے گی۔

اس کی مشہور کتابوں میں سے کچھ نام مندرجہ ذیل ہیں۔

"آخری دعوت "2007 میں پینگوئین کتاب گھر سے شائع ہوئی۔

"تفریح کی ایک دوپہر "  2008 میں کراچی میں پبلش کی گئی۔

" کہانی " موت" اور  "بدیسی زبان"  2008 میں دہلی میں تعلیمی پبلشنگ ہاؤس سے شائع ہوئی۔

اسی طرح " جبرئیل گریشیا مارکوئیز : فین " اور  " شخصیات " 2010 میں کراچی سے اور موت کی کتاب عرشیہ پبلیکشنز دہلی نے شائع کی۔" نعمت خانہ "2014  بھی عرشیہ پبلیکشنز دہلی اور  " موت کی کتاب " 2015  داکھال پرکاشن نے شائع کی۔ کتھا ایوارڈ  1997 کتھا میں اسے ملا۔اوپندرناتھ اشک ایوارڈ ، ہندوتانی اکیڈیمی کی طرف سے سال 1996 میں  ملا اور یو پی اردو ایوارڈ سال 2014 میں لکھنؤ میں یو پی اردو اکیڈیمی نے دیا۔

## مزید دیکھیے
* موت کی کتاب

## حوالہ جات

زمرہ:1960ء کی پیدائشیں
زمرہ:اردو تنقید نگار
زمرہ:اردو کے ماہر لسانیات
زمرہ:اردو محققین
زمرہ:بقید حیات شخصیات
زمرہ:بھارت کے اردو مصنفین
زمرہ:بھارتی مسلم شخصیات
زمرہ:جامعہ ملیہ اسلامیہ کا تدریسی عملہ
زمرہ:دہلی کی شخصیات
زمرہ:اردو مصنفین
زمرہ:بھارتی نقاد
زمرہ:اردو ناول نگار
زمرہ:دہلی کے مصنفین
محاصرہ چتوڑگڑھ (1303ء)

سنہ 1303ء میں سلطنت دہلی کے فرماں روا علاء الدین خلجی نے گوہیلا راجا رتن سنگھ کو آٹھ ماہ کے طویل محاصرے کے بعد شکست دے کر قلعہ چتوڑ پر قبضہ کر لیا تھا۔ متعدد افسانوی کتابوں میں اس جنگ کا تذکرہ ملتا ہے جن میں سب سے مشہور کتاب ملک محمد جائسی کی پدماوت ہے۔ مورخین کے نزدیک اس کتاب میں بیان کردہ افسانہ شاعر کا محض تخیل ہے جس کا حقیقت اور تاریخ سے کوئی واسطہ نہیں۔ مذکورہ داستان میں جائسی نے دعویٰ کیا ہے کہ اس جنگ کا مقصد راجا رتن سنگھ کی خوب صورت بیوی پدماوتی کا حصول تھا۔

## پس منظر
ہندوستان کے شمال مغربی علاقے میں ایک خطہ میواڑ کہلاتا تھا جس پر گوہیلا شاہی سلسلہ کی حکمرانی تھی۔ اس حکومت کا پایہ تخت قلعہ چتوڑ (چتوڑگڑھ) میں واقع تھا۔ سنہ 1299ء میں سلطان علاء الدین خلجی کے مشہور سالار الغ خان نے گجرات کی مہم پر جاتے ہوئے خطہ میواڑ پر چھاپا مارا تھا۔ تاہم ایسا معلوم ہوتا ہے کہ یہ کوئی منصوبہ بند فوجی حملہ نہیں تھا۔ اس واقعے کے بعد گوہیلا راجا سمر سنگھ نے چھاپا ماروں سے بچاؤ کی خاطر اپنے ملک کے لیے غالباً خراج ادا کرکے حفاظتی تدبیر اختیار کر لی تھی۔

سنہ 1301ء میں علاء الدین خلجی نے رنتھمبور فتح کیا جو دلی اور چتوڑ کے درمیان میں واقع تھا۔ فتح رنتھمبور کے بعد سلطان دلی واپس آگئے اور اسی سال رتن سنگھ تخت چتوڑ پر متمکن ہوئے۔ علاء الدین کی فتح چتوڑ کے متعلق جو افسانے مشہور ہیں ان سب کا مرجع ملک محمد جائسی کی منظوم رزمیہ داستان پدماوت ہے جس میں لکھا گیا ہے کہ علاء الدین نے راجا رتن سنگھ کی پتنی رانی پدمنی کو حاصل کرنے کے لیے چتوڑ پر حملہ کیا تھا۔ ان افسانوں کے مطابق راگَھو نامی ایک شخص نے علاء الدین کے سامنے رانی پدمنی کی غیر معمولی خوب صورتی کی تعریف کی تھی جس سے متاثر ہو کر علاء الدین نے اسے حاصل کرنے کے لیے قلعہ پر حملہ کر دیا۔

## حوالہ جات

### کتابیات

* 
* 
* 
* 
* 
* 
* 
* 
* 
* 
* 

## بیرونی روابط
* Description of conquest of Chittor in *Khazain ul-Futuh* by Alauddin's courtier Amir Khusrau

زمرہ:علاء الدین خلجی
زمرہ:سلطنت دہلی سے وابستہ معرکے
زمرہ:1303ء کے تنازعات
زمرہ:ویکی ڈیٹا سے مطابقت رکھنے والی مختصر تفصیل
زمرہ:راجپوتوں سے وابستہ معرکے
میر برکت علی خان

**میر برکت علی خان مکرم جاہ آصف جاہ ہشتم**، صدیقی بے آفندی، آصف جاہ کے نام سے جانے جاتے تھے۔ 1967ء میں ان کے دادا کی وفات پر نظام حیدرآباد کا لقب برائے نام ملا۔
## ذاتی زندگی
[تصغیر|1934ء میں مکرم جاہ اپنی [شہزادی در شہوار|والدہ عثمانی شہزادی درشہوار کی آغوش میں۔ ]]

### پس منظر
مکرم جاہ، اعظم جاہ کا بیٹا تھا اور میر عثمان علی خان کاوارث تھا جو ریاست حیدرآباد کا آخری حکمران تھا۔ اس کی شادی شہزادی در شہوار سے ہوئی جو  آخری عثمانی خلیفہ عبد الماجد دوم کی بیٹی تھی۔ جاہ نے  دی ڈون اسکول سے تعلیم حاصل کی اور اس  کے  بعد ہارورڈ انگلستان میں پیٹر ہاؤس کیمبرج، لندن اسکول آف اکنامکس اور سینڈ ہرٹس میں تعلیم حاصل کی۔ جاہ بھارت کے پہلے وزیر اعظم جواہر لعل نہرو کا دوست تھا۔ 2010ء میں جاہ نے بیان دیا کہ نہرو اسے اپنا ذاتی سفیر یا مسلم ملک میں بھارتی سفیر بنانا چاہتا تھا۔

حیدرآباد میں اس کے دو بڑے محلات  چو محلہ اور فلک نما  کو دوبارہ سیٹ کیا گیا اور عوام کے کھول دیا گیا اور نظام دور کا عجائب گھر اور بعد میں ایک لگژری ہوٹل میں تبدیل کر دیا۔ سال 2010 میں تاج فالکونما ہوٹل کا افتتاح ہوا اور تاج گروپ  دس سال کی بحالی پر  لیز پر دیا گیا۔

اپنے والد کی طرح، مکرم 1980ء  کی دہائی تک بھارت کا سب سے امیر  ترین انسان تھا۔ تاہم 1990ء کی دہائی میں اس کے آبائی اثاثوں میں سے زیادہ تر  حکومت بھارت کی طرف سے زبردستی تحویل میں لے لیے گئے اور کچھ طلاق کے معاملات پر ضبط کر لیے گئے۔ اس کا تخمینہ ایک بلین ڈالر سے کچھ زیادہ ہی ہے۔

### شادیاں
مکرم جاہ 1999ء میں ترکی شہزادی (پیدائش 1936ء) اسریٰ برگن سے  1959ء  میں شادی کی۔ جاہ حیدرآباد محل شیپ اسٹیشن آسٹریلیا سے واپسی کے لیے چھوڑا اور اپنی بیوی کو طلاق دے دی جو جانا نہیں چاہتی تھی۔ 1979ء میں ایک سابق ہوائی میزبان اور بی بی سی میں کام کرتی تھی جس کا نام ہیلن سائمون (پیدائش 1949ء- وفات 1989ء ) تھا۔ اس نے اسلام قبول کر لیا اور اپنا نام عائشہ رکھ لیا۔ اس کی موت کے بعد اس نے منولیا اونور ( پیدائش 1954ء ) سے شادی کی جو 1992ء میں سابقہ مس ترکی تھی اور اس سے شادی کی۔ پانچ سال بعد 1997ء میں اس کو طلاق دے دی۔

## محلات
اُن کے زیر ملکیتی محلات
* چومحلہ محل، حیدرآباد۔
* فلک نما محل، حیدرآباد۔
* کنگ کوٹھی، حیدرآباد۔
* نوکھنڈا محل، اورنگ آباد۔

## مزید دیکھے
* مملکت آصفیہ
* شہزادی درشہوار
* نواب میر عثمان علی خان
* ریاست حیدرآباد کا خاتمہ

## حوالہ جات

زمرہ:آصف جاہی خاندان
زمرہ:بھارتی شخصیات
زمرہ:بھارتی مسلم شخصیات
زمرہ:پیٹر ہاؤس، کیمبرج کے فضلا
زمرہ:حیدرآباد، بھارت کی شخصیات
زمرہ:دون اسکول کے فارغین
زمرہ:عثمانیہ خاندان
زمرہ:مدعیان تاج و تخت
زمرہ:نظام حیدر آباد
زمرہ:نیس کی شخصیات
زمرہ:1933ء کی پیدائشیں
زمرہ:1934ء کی پیدائشیں

زمرہ:2023ء کی وفیات
زمرہ:مسلمانان حیدرآباد